CELEX: 32015R1125
Language: fi
Date: 2015-07-10 00:00:00
Title: Komission asetus (EU) 2015/1125, annettu 10 päivänä heinäkuuta 2015, asetuksen (EY) N:o 1881/2006 muuttamisesta siltä osin kuin kyse on katsuobushissa (kuivatussa sardassa) ja tietyssä savustetussa silakassa olevien polysyklisten aromaattisten hiilivetyjen enimmäismääristä (ETA:n kannalta merkityksellinen teksti)

11.7.2015   
            
            
               FI
            
            
               Euroopan unionin virallinen lehti
            
            
               L 184/7
            
         KOMISSION ASETUS (EU) 2015/1125,
   annettu 10 päivänä heinäkuuta 2015,
   asetuksen (EY) N:o 1881/2006 muuttamisesta siltä osin kuin kyse on katsuobushissa (kuivatussa sardassa) ja tietyssä savustetussa silakassa olevien polysyklisten aromaattisten hiilivetyjen enimmäismääristä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikkeissa olevia vieraita aineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93 (1) ja erityisesti sen 2 artiklan 3 kohdan,
   sekä katsoo seuraavaa:
   
               (1)
            
            
               Komission asetuksessa (EY) N:o 1881/2006 (2) asetetaan enimmäismäärät elintarvikkeissa oleville polysyklisille aromaattisille hiilivedyille, jäljempänä ’PAH-yhdisteet’.
            
         
               (2)
            
            
               Asetuksen mukaan PAH-yhdisteiden enimmäismäärien on oltava turvallisia ja niin pieniä kuin on kohtuudella mahdollista (nk. ALARA-periaate) hyvien tuotanto-, kuivatus- sekä maatalous- ja kalatalouskäytäntöjen perusteella. Savustettua kalaa koskevista tiedoista kävi vuonna 2011 ilmi, että PAH-yhdisteiden pienemmät enimmäismäärät olivat saavutettavissa, ja ne vahvistettiin komission asetuksessa (EU) N:o 835/2011 (3). Savustuksessa käytettävään teknologiaan oli kuitenkin joissain tapauksissa tehtävä mukautuksia. Sen vuoksi myönnettiin kolmen vuoden siirtymäaika, ennen kuin pienempiä enimmäismääriä alettiin soveltaa 1 päivänä syyskuuta 2014.
            
         
               (3)
            
            
               ”Katsuobushi” on sardasta tehty perinteinen japanilainen elintarvike. Sen valmistusprosessiin kuuluu fileointi, keittäminen ja ruotojen poistaminen, minkä jälkeen se savustetaan/kuivataan tulella. Japanin viranomaisten toimittamat uusimmat todisteet osoittavat, että vaikka hyviä savustuskäytäntöjä sovelletaan mahdollisimman kattavasti, kyseisen tuotteen osalta ei ole mahdollista saavuttaa pienempiä PAH-määriä. Näin ollen on aiheellista muuttaa katsuobushissa olevien PAH-yhdisteiden nykyiset enimmäismäärät määriksi, joita sovellettiin ennen 1 päivää syyskuuta 2014.
            
         
               (4)
            
            
               Tuotenimi ”Sprotid” on yleinen virolainen nimi tuotteelle, joka voi perinteisesti sisältää sekä kilohailia (Sprattus sprattus) että silakkaa (Clupea harengus membras) vuodenajan ja saatavuuden mukaan. Nämä kalat ovat samankokoisia, ja ne luokitellaan pienikokoisiin kaloihin. Sprotidin etiketissä mainitaan sisältääkö tuote kilohailia, silakkaa vai niiden seosta sekä kummankin kalalajin osuus. Silakka savustetaan samalla tavalla kuin kilohaili, joten silakassa olevat PAH-yhdisteiden määrät ovat samat kuin savustetussa kilohailissa. Siksi savustetulle silakalle ja savusilakkasäilykkeille on aiheellista vahvistaa sama enimmäismäärä kuin savustetulle kilohailille ja savukilohailisäilykkeille.
            
         
               (5)
            
            
               Kalastus- ja vesiviljelytuotealan yhteiseen markkinajärjestelyyn liittyvä lainsäädäntö on korvattu, mikä edellyttää tiettyjen loppuviitteiden muuttamista. Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1881/2006 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä heinäkuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 37, 13.2.1993, s. 1.
   
      (2)  Komission asetus (EY) N:o 1881/2006, annettu 19 päivänä joulukuuta 2006, tiettyjen elintarvikkeissa olevien vierasaineiden enimmäismäärien vahvistamisesta (EUVL L 364, 20.12.2006, s. 5).
   
      (3)  Komission asetus (EU) N:o 835/2011, annettu 19 päivänä elokuuta 2011, asetuksen (EY) N:o 1881/2006 muuttamisesta siltä osin kuin kyse on elintarvikkeissa olevien polysyklisten aromaattisten hiilivetyjen enimmäismääristä (EUVL L 215, 20.8.2011, s. 4).
   
      LIITE
      Muutetaan asetuksen (EY) N:o 1881/2006 liite seuraavasti:
      
                  1)
               
               
                  Korvataan 6 jakso: Polysykliset aromaattiset hiilivedyt seuraavasti:
                  
                     ”6 jakso: Polysykliset aromaattiset hiilivedyt
                  
                  
                              Elintarvikkeet
                           
                           
                              Enimmäismäärät (μg/kg)
                           
                        
                              6.1
                           
                           
                              Bentso(a)pyreeni, bentso(a)antraseeni, bentso(b)fluoranteeni ja kryseeni
                           
                           
                              Bentso(a)pyreeni
                           
                           
                              Bentso(a)pyreenin, bentso(a)antraseenin, bentso(b)fluoranteenin ja kryseenin summa (45)
                           
                        
                              6.1.1
                           
                           
                              Öljyt ja rasvat (lukuun ottamatta kaakaovoita ja kookosöljyä), jotka on tarkoitettu suoraan ihmisravinnoksi tai käytettäväksi elintarvikkeiden ainesosina
                           
                           
                              2,0
                           
                           
                              10,0
                           
                        
                              6.1.2
                           
                           
                              Kaakaopavut ja niistä tehdyt valmisteet
                           
                           
                              1.4.2013 lähtien 5,0 μg/kg rasvaa
                           
                           
                              1.4.2013–31.3.2015 35,0 μg/kg rasvaa
                              1.4.2015 lähtien 30,0 μg/kg rasvaa
                           
                        
                              6.1.3
                           
                           
                              Kookosöljy, joka on tarkoitettu suoraan ihmisravinnoksi tai elintarvikkeiden ainesosaksi
                           
                           
                              2,0
                           
                           
                              20,0
                           
                        
                              6.1.4
                           
                           
                              Savustettu liha ja savustetut lihavalmisteet
                           
                           
                              31.8.2014 saakka 5,0
                              1.9.2014 lähtien 2,0
                           
                           
                              1.9.2012–31.8.2014 30,0
                              1.9.2014 lähtien 12,0
                           
                        
                              6.1.5
                           
                           
                              Savustettu kalanliha ja savustetut kalastustuotteet (25) (36) lukuun ottamatta 6.1.6 ja 6.1.7 kohdassa lueteltuja kalastustuotteita. Savustettuja äyriäisiä koskevaa enimmäismäärää sovelletaan raajojen ja vatsapuolen lihaan (44). Savustettujen rapujen ja ravun kaltaisten äyriäisten (Brachyura ja Anomura) tapauksessa sitä sovelletaan raajojen lihaan.
                           
                           
                              31.8.2014 saakka 5,0
                              1.9.2014 lähtien 2,0
                           
                           
                              1.9.2012–31.8.2014 30,0
                              1.9.2014 lähtien 12,0
                           
                        
                              6.1.6
                           
                           
                              Savustetut kilohailit ja savukilohailisäilykkeet (25) (47) (Sprattus sprattus); savustettu silakka, enintään 14 cm pitkä, ja savusilakkasäilykkeet enintään 14 cm pitkästä silakasta (25) (47) (Clupea harengus membras); katsuobushi (kuivattu sarda, Katsuwonus pelamis); simpukat (tuoreet, jäähdytetyt tai jäädytetyt) (26); loppukuluttajille myytävät lämpökäsitellyt liha ja lihavalmisteet (46)
                           
                           
                              5,0
                           
                           
                              30,0
                           
                        
                              7.1.6
                           
                           
                              Simpukat (36) (savustetut)
                           
                           
                              6,0
                           
                           
                              35,0
                           
                        
                              6.1.8
                           
                           
                              Imeväisten ja pikkulasten viljapohjaiset valmisruoat ja muut lastenruoat (3) (29)
                           
                           
                              1,0
                           
                           
                              1,0
                           
                        
                              6.1.9
                           
                           
                              Äidinmaidonkorvikkeet ja vieroitusvalmisteet maitopohjaiset tuotteet mukaan luettuina (8) (29)
                           
                           
                              1,0
                           
                           
                              1,0
                           
                        
                              6.1.10
                           
                           
                              Imeväisten erityisruokavaliovalmisteet lääkinnällisiin tarkoituksiin (9) (29)
                           
                           
                              1,0
                           
                           
                              1,0”
                           
                        
            
                  2)
               
               
                  Korvataan loppuviite (26) seuraavasti:
                  
                              ”(26)
                           
                           
                              Elintarvikkeet, jotka kuuluvat kalastus- ja vesiviljelytuotealan yhteisestä markkinajärjestelystä ja neuvoston asetusten (EY) N:o 1184/2006 ja (EY) N:o 1224/2009 muuttamisesta sekä neuvoston asetuksen (EY) N:o 104/2000 kumoamisesta 11 päivänä joulukuuta 2013 annetun Euroopan parlamentin ja neuvoston asetuksen (EU) N:o 1379/2013 (EUVL L 354, 28.12.2013, s. 1) liitteessä I olevan luettelon c ja i luokkaan (lajit sellaisina kuin ne on lueteltu asianomaisessa kohdassa). Kuivattuihin, laimennettuihin, jalostettuihin ja/tai useista ainesosista koostettuihin elintarvikkeisiin sovelletaan 2 artiklan 1 ja 2 kohtaa. Isokampasimpukoiden (Pecten maximus) tapauksessa enimmäismäärää sovelletaan ainoastaan lähentäjälihakseen ja sukurauhaseen.”
                           
                        
            
                  3)
               
               
                  Korvataan loppuviite (36) seuraavasti:
                  
                              ”(36)
                           
                           
                              Tämän luokan elintarvikkeet sellaisina kuin ne määritellään asetuksen (EU) N:o 1379/2013 liitteessä I olevan luettelon b, c ja i luokassa.”